РЕШЕНИЕ НА КОМИСИЯТА
от 1 февруари 2010 година
за уравняване на сметките на някои разплащателни агенции в Гърция, Португалия и Финландия относно разходи, финансирани от Европейския земеделски фонд за развитие на селските райони (ЕЗФРСР) за финансовата 2007 година
(нотифицирано под номер C(2010) 425)
(само текстовете на гръцки, португалски, фински и шведски език са автентични)
(2010/58/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (1), и по-специално членове 30 и 33 от него,
след консултации с Комитета по фондовете,
като има предвид, че:
(1)
С Решение 2008/397/ЕО на Комисията (2) и Решение 2009/86/ЕО на Комисията (3) са уравнени за финансовата 2007 година сметките на всички разплащателни агенции освен тези на гръцката разплащателна агенция „OPEKEPE“, португалската разплащателна агенция „IFAP“ и финландската разплащателна агенция „MAVI“.
(2)
След като получи нова информация и след като извърши допълнителни проверки, Комисията вече може да вземе решение относно разходите, финансирани от Европейския земеделски фонд за развитие на селските райони (ЕЗФРСР) относно пълнотата, точността и достоверността на сметките, предадени от гръцката разплащателна агенция „OPEKEPE“, португалската разплащателна агенция „IFAP“ и финландската разплащателна агенция „MAVI“.
(3)
В съответствие с член 30, параграф 2 от Регламент (ЕО) № 1290/2005 настоящото решение не засяга решенията, които ще бъдат приети впоследствие от Комисията за изключване от финансиране от страна на Общността на разходи, които не са извършени в съответствие с правилата на Общността,
ПРИЕ НАСТОЯЩОТО РЕШЕНИЕ:
Член 1
С настоящото решение се уравняват сметките на гръцката разплащателна агенция „OPEKEPE“, португалската разплащателна агенция „IFAP“ и финландската разплащателна агенция „MAVI“ по отношение на разходите, финансирани от Европейския земеделски фонд за развитие на селските райони (ЕЗФРСР) за финансовата 2007 година.
Сумите, които подлежат на възстановяване от всяка държава-членка или следва да ѝ бъдат изплатени в рамките на всяка програма за развитие на селските райони по силата на настоящото решение, включително тези, които са резултат от прилагането на член 33, параграф 8 от Регламент (ЕО) № 1290/2005, са посочени в приложението.
Член 2
Адресати на настоящото решение са Република Гърция, Португалска република и Република Финландия.
Съставено в Брюксел на 1 февруари 2010 година.